22.11.2022.
HR
Službeni list Europske unije
L 302/81
3.3.5.
Ako se odluči da će se zračiti stražnji dio vozila, referentna se točka određuje kao u stavcima od 3.3.1. do 3.3.4.
Tada se vozilo postavlja nasuprot anteni kao da se okrenulo vodoravno za 180o oko svoje središnje točke, tj. tako da razmak od antene do najbližeg dijela vanjske nadogradnje vozila ostaje jednak.
To je prikazano na slici 3. u Dodatku 1. ovom Prilogu.
4.
Ispitni zahtjevi
4.1.
Frekvencijski raspon, vremena zadržavanja, polarizacija
Vozilo se izlaže elektromagnetskom zračenju u frekvencijskom rasponu od 20 do 2000 MHz s vertikalnom polarizacijom.
Modulacija ispitnog signala mora biti:
(a) AM (amplitudna modulacija), s 1 kHz modulacijom i 80 % modulacijske dubine u frekvencijskom rasponu od 20 do 800 MHz; i (b) PM (impulsna modulacija), ton 577 μs, period 4600 μs u frekvencijskom rasponu od 800 do 2000 MHz;
ako se tehnička služba i proizvođač vozila nisu dogovorili drukčije.
Veličina frekvencijskog koraka i vrijeme zadržavanja biraju se u skladu s normom ISO 11451-1.
4.1.1.
Tehnička služba provodi ispitivanje u intervalima određenima u normi ISO 11451-1 u frekvencijskom rasponu od 20 do 2000 MHz.
Alternativno, ako proizvođač dostavi podatke o mjerenjima za cijeli frekvencijski pojas koja je proveo ispitni laboratorij koji posjeduje akreditaciju za primjenjive dijelove norme ISO 17025 i koji je priznalo homologa­ cijsko tijelo, tehnička služba može odabrati umanjeni broj ispitnih frekvencija u tom rasponu, npr.
27, 45, 65, 90, 120, 150, 190, 230, 280, 380, 450, 600, 750, 900, 1300 i 1800 MHz, radi potvrde da vozilo ispunjava zahtjeve iz ovog Priloga.
Ako vozilo ne prođe na ispitivanju opisanom u ovom Prilogu, mora se potvrditi da se to dogodilo u odgo­ varajućim uvjetima za ispitivanje, a ne zbog stvaranja nekontroliranih polja.
5.
Stvaranje zahtijevane jakosti polja
5.1.
Ispitna metodologija
5.1.1.
Za uspostavljanje uvjeta za ispitno polje potrebno je upotrijebiti supstitucijsku metodu u skladu s normom ISO 11451-1.
5.1.2.
Umjeravanje Za sustave prijenosnog voda treba upotrijebiti jednu sondu polja na referentnoj točki vozila.
Za antene treba upotrijebiti četiri sonde polja na referentnom pravcu vozila.